techiaith/cofnodycynulliad_en-cy huggingface dataset:
English: Thank you. It's very clear to me that we definitely need a concerted effort across all sectors to address this very important issue. We need some radical solutions and I've made it very clear that, within my portfolio, this is one of my top priorities. You will be aware that we've just had a recent consultation on local air quality, and I will be bringing forward a written statement before the end of this month regarding the responses that we've received. I think that, by leaving the EU, if anything, we will increase our targets. I think that air quality, as you say, affects so many of our aspects of our life, including our well-being and our health. But, as I say, I think we do need to have a real concerted effort in this area.
Welsh: Diolch. Mae'n amlwg i mi fod angen ymdrech gydunol arnom ar draws pob sector er mwyn mynd i'r afael â'r mater pwysig hwn. Mae arnom angen atebion radical ac rwyf wedi dweud yn glir iawn fod hyn yn un o fy mhrif flaenoriaethau yn fy mhortffolio. Fe fyddwch yn gwybod ein bod newydd gael ymgynghoriad diweddar ar ansawdd aer lleol, a byddaf yn cyflwyno datganiad ysgrifenedig cyn diwedd y mis hwn ar yr ymatebion a gawsom. Drwy adael yr UE, os rhywbeth, credaf y byddwn yn cynyddu ein targedau. Credaf fod ansawdd aer, fel y dywedwch, yn effeithio ar gymaint o agweddau ar ein bywyd, gan gynnwys ein lles a'n hiechyd. Ond fel y dywedais, credaf fod angen i ni sicrhau ymdrech gydunol yn y maes hwn.
English: Thank you for that response. I am pleased to hear that you are putting this at the top of your list of priorities, because there is nothing more prominent in your own portfolio that also has an impact on the daily lives of so many of us living in areas where air pollution is a problem. You've mentioned that this needs to be done across Government. The Public Health (Wales) Bill is currently being considered by the Assembly. At the moment, that Bill doesn't include any reference to air pollution or to tackling air pollution as a matter of public health. Although you're not the Cabinet Secretary responsible for that Bill, of course, what are you doing, in negotiation with your fellow Cabinet Secretaries, in order to ensure that this Bill helps you to address the issue of air pollution in Wales?
Welsh: Diolch am yr ateb, ac rwy'n falch o glywed eich bod chi'n rhoi hyn ar ben y rhestr o flaenoriaethau sydd gennych chi, achos nid oes dim byd mwy amlwg yn eich portffolio chi sydd hefyd yn effeithio ar fywyd bob dydd nifer fawr ohonom sydd yn byw mewn ardaloedd lle mae llygredd awyr yn wael. Rydych chi'n sôn bod angen i hyn gael ei wneud ar draws Llywodraeth. Mae Bil Iechyd Cyhoeddus (Cymru) ar hyn o bryd yn cael ei ystyried gan y Cynulliad. Ar hyn o bryd, nid yw'r Bil hwnnw'n cynnwys unrhyw gyfeiriad at lygredd awyr neu fynd i'r afael â llygredd awyr fel mater o iechyd cyhoeddus. Er nad chi yw'r Ysgrifennydd Cabinet sy'n gyfrifol am y Bil, beth ydych chi'n ei wneud wrth drafod gyda'ch cyd-Ysgrifenyddion Cabinet i sicrhau bod y Bil yma'n eich helpu chi i fynd i'r afael â llygredd awyr yng Nghymru?
English: Those discussions have taken place, and it is obviously, as you say, something, as it's going through the Assembly, that we can look at, because there is nothing more important, obviously, from a public health point of view, than air quality. As you say, we were reminded very sharply of that yesterday.
Welsh: Mae'r trafodaethau hynny wedi digwydd, ac mae'n amlwg, fel y dywedwch, ei fod yn rhywbeth y gallwn edrych arno wrth iddo fynd drwy'r Cynulliad, gan nad oes dim yn bwysicach, mae'n amlwg, o safbwynt iechyd y cyhoedd, nag ansawdd aer. Fel y dywedwch, cawsom ein hatgoffa o hynny'n bendant ddoe.
English: I hope that those discussions do lead to a little more joined-up thinking on that Bill, and, of course, the whole Assembly will get the opportunity to amend it, if necessary. But can I also return to the issue of Aberthaw power station, on which, when I last questioned you and the First Minister on this, I was told that Natural Resources Wales had now contacted the owners of Aberthaw and had asked them to come forward by, I think, now with a proposal for how they would reduce their unlawful emissions, which have been found so by the European Court of Justice. Can you update the Assembly on developments in Aberthaw and whether you are now content that there's a programme in place to reduce those harmful emissions?
Welsh: Gobeithiaf y bydd y trafodaethau hynny'n arwain at feddwl mwy cydgysylltiedig mewn perthynas â'r Bil hwnnw, ac wrth gwrs, bydd y Cynulliad cyfan yn cael y cyfle i'w ddiwygio, os oes angen. Ond a gaf fi ddychwelyd hefyd at orsaf bŵer Aberddawan, oherwydd y tro diwethaf i mi eich holi chi a'r Prif Weinidog ynglŷn â hyn, dywedwyd wrthyf fod Cyfoeth Naturiol Cymru bellach wedi cysylltu â pherchnogion Aberddawan ac wedi gofyn iddynt gyflwyno cynnig erbyn hyn, rwy'n meddwl, ynglŷn â sut y byddent yn lleihau'r allyriadau y barnodd Llys Cyfiawnder Ewrop eu bod yn anghyfreithlon. A allwch roi'r wybodaeth ddiweddaraf i'r Cynulliad ynglŷn â'r sefyllfa yn Aberddawan, ac a ydych bellach yn fodlon fod rhaglen ar waith i leihau'r allyriadau niweidiol hynny?
English: I am meeting NRW next week - I think it's on the fifteenth - to discuss that, but I will be very happy to update after that meeting.
Welsh: Byddaf yn cyfarfod â Cyfoeth Naturiol Cymru yr wythnos nesaf - ar y pymthegfed, rwy'n credu - i drafod hynny, ond byddaf yn fwy na pharod i roi'r wybodaeth ddiweddaraf ar ôl y cyfarfod hwnnw.
English: Diolch, Lywydd. Cabinet Secretary, your predecessor commissioned the independent review of the dairy sector in Wales, which detailed a number of recommendations to help support the dairy industry and increase its competitiveness. Following that report, can you update us on the progress that the Welsh Government has made in responding to that review and outline what outcomes you've delivered to make the dairy industry in Wales more competitive?
Welsh: Diolch, Lywydd. Ysgrifennydd y Cabinet, comisiynodd eich rhagflaenydd yr adolygiad annibynnol o'r sector llaeth yng Nghymru, a fanylai ar nifer o argymhellion i helpu i gefnogi'r diwydiant llaeth a'i wneud yn fwy cystadleuol. Yn dilyn yr adroddiad hwnnw, a allwch roi'r wybodaeth ddiweddaraf inni ynglŷn â'r cynnydd y mae Llywodraeth Cymru wedi'i wneud yn ymateb i'r adolygiad hwnnw ac amlinellu pa ganlyniadau a gyflawnwyd gennych i wneud y diwydiant llaeth yng Nghymru yn fwy cystadleuol?
English: I think we have seen progress in relation to the dairy sector following that review, which, as you say, my predecessor undertook. One of the recommendation's that came out of it was that we should have a dairy champion. I'm very keen to take this forward and, at the current time, we are trying to identify the most suitable and appropriate person to do that.
Welsh: Credaf ein bod wedi gweld cynnydd mewn perthynas â'r sector llaeth yn dilyn yr adolygiad hwnnw a gynhaliwyd gan fy rhagflaenydd, fel y dywedwch. Un o'r argymhellion a ddaeth o'r adolygiad oedd y dylem gael hyrwyddwr llaeth. Rwy'n awyddus iawn i fwrw ymlaen â hyn, ac ar hyn o bryd, rydym yn ceisio dod o hyd i'r unigolyn mwyaf addas a phriodol i wneud hynny.
English: Another recommendation in that review was to raise the issue of taxation of agricultural businesses in Wales and to take a deeper look at the current regime and whether it hinders future investment in the sector. In a recent response to a written question, you said that the delivery of this recommendation has been delayed and that this should be looked at in partnership with other parts of the UK, with which I agree. Can you now update us on this specific agenda and tell us what the Welsh Government is intending to deliver in terms of outcomes on this particular issue?
Welsh: Argymhelliad arall yn yr adolygiad hwnnw oedd tynnu sylw at fater trethu busnesau amaethyddol yng Nghymru, ac edrych yn agosach ar y drefn bresennol a pha un a fydd yn atal rhagor o fuddsoddiad yn y sector yn y dyfodol. Mewn ymateb diweddar i gwestiwn ysgrifenedig, fe ddywedoch fod y broses o gyflawni'r argymhelliad hwn wedi cael ei harafu ac y dylid edrych ar hyn mewn partneriaeth â rhannau eraill o'r DU, a chytunaf â hynny. A allwch roi'r wybodaeth ddiweddaraf inni ynglŷn â'r agenda benodol hon a dweud wrthym beth y mae Llywodraeth Cymru yn bwriadu ei gyflawni mewn perthynas â chanlyniadau ar y mater penodol hwn?
English: I can't give you an update on that at the current time. Those discussions are ongoing. Indeed, officials from the four nations are currently meeting, as we speak. I'm not sure if this is on the agenda, but this is something certainly that officials are looking at right across the UK.
Welsh: Ni allaf roi'r wybodaeth ddiweddaraf ynglŷn â hynny ar hyn o bryd. Mae'r trafodaethau hynny'n parhau. Yn wir, mae swyddogion o'r pedair gwlad yn cyfarfod ar hyn o bryd. Nid wyf yn siŵr a yw hyn ar yr agenda, ond yn sicr, mae swyddogion yn edrych ar hyn ledled y DU.
English: I'd encourage, obviously, the Cabinet Secretary to put it on the agenda, given that it was one of the recommendations in this particular review. The independent review was also quite right in recognising that there are significant cash flow problems for some farmers within the dairy sector, although I'm sure that that's also an issue for dairy farmers across the UK. Indeed, this matter is not helped by the fact that there are high input costs for dairy farmers and there's very little support from the Welsh Government to secure funding for capital improvements. Will you, therefore, commit to evaluating the costs attached to dairy farming in Wales, and look at ways in which the Welsh Government can provide support to dairy farmers through additional capital investment support to help to improve the efficiency and therefore the viability of the sector for the future?
Welsh: Yn amlwg, byddwn yn annog Ysgrifennydd y Cabinet i roi hyn ar yr agenda, o ystyried ei fod yn un o'r argymhellion yn yr adolygiad penodol hwn. Roedd yr adolygiad annibynnol hefyd yn llygad ei le yn cydnabod bod rhai ffermwyr yn y sector llaeth yn wynebu problemau sylweddol o ran llif arian, er fy mod yn siŵr fod hynny hefyd yn broblem i ffermwyr llaeth ledled y DU. Yn wir, nid yw'r costau mewnbwn uchel i ffermwyr llaeth yn helpu, ac ychydig iawn o gymorth sydd ar gael gan Lywodraeth Cymru i sicrhau cyllid ar gyfer gwelliannau cyfalaf. A wnewch chi, felly, ymrwymo i werthuso'r costau sydd ynghlwm wrth ffermio llaeth yng Nghymru, ac i edrych ar ffyrdd y gall Llywodraeth Cymru gefnogi ffermwyr llaeth drwy gymorth buddsoddi cyfalaf ychwanegol i helpu i wella effeithlonrwydd, ac felly dichonoldeb y sector ar gyfer y dyfodol?
English: Yes, it's an area that we're looking at. You'll be aware of the new small grants scheme, but we're going to call that 'farm grants' so as not to mix it up with the rural development programme. This is an area, perhaps, where we will be able to help dairy farmers specifically.
Welsh: Ie, mae'n faes yr ydym yn ei ystyried. Fe fyddwch yn gwybod am y cynllun grantiau bach newydd, ond byddwn yn eu galw'n 'grantiau fferm' er mwyn osgoi drysu rhyngddo a'r rhaglen datblygu gwledig. Mae hwn yn faes, efallai, lle y byddwn yn gallu helpu ffermwyr llaeth yn benodol.
English: Diolch, Lywydd. Brexit is probably going to have a greater impact on agriculture than almost any other sector, obviously because it's regulated under the common agricultural policy and funded largely through the European Union. The Government, therefore, has to be thinking ahead very deeply about what's going to be our agricultural regime after we've left the European Union. I've been reading the minutes of the European advisory group, which the First Minister established six months ago, to see what their thinking is, and I was surprised to discover that agriculture hasn't featured at all, as yet, in their considerations. That may be related to the fact that there's only one member who has any recognisable agricultural credentials amongst those who have been appointed to it. So, I wonder whether this indicates that the Welsh Government isn't, perhaps, terribly interested in the future of agriculture in our country.
Welsh: Diolch, Lywydd. Yn ôl pob tebyg bydd Brexit yn cael mwy o effaith ar amaethyddiaeth nag ar y rhan fwyaf o'r sectorau eraill, yn amlwg oherwydd ei fod yn cael ei reoleiddio o dan y polisi amaethyddol cyffredin ac yn cael ei ariannu i raddau helaeth drwy'r Undeb Ewropeaidd. Mae'n rhaid i'r Llywodraeth, felly, feddwl yn ofalus iawn am yr hyn fydd ein cyfundrefn amaethyddol ar ôl i ni adael yr Undeb Ewropeaidd. Rwyf wedi bod yn darllen cofnodion y grŵp cynghori ar Ewrop a sefydlwyd gan y Prif Weinidog chwe mis yn ôl i weld beth y maent yn ei feddwl, a chefais fy synnu wrth weld nad yw amaethyddiaeth wedi codi o gwbl yn eu trafodaethau hyd yn hyn. Efallai fod hynny'n gysylltiedig â'r ffaith mai un aelod yn unig o'r rhai a benodwyd sydd ag unrhyw gymwysterau amaethyddol amlwg. Felly, tybed a yw hyn yn dangos nad oes gan Lywodraeth Cymru lawer o ddiddordeb, efallai, yn nyfodol amaethyddiaeth yn ein gwlad.
English: Not at all and I think the agriculture sector would tell the Member how pleased they are with the stakeholder engagement that we've had. You'll be aware that straight after the vote to leave the European Union I began stakeholder events. At the end of this month we'll have, I think, either the sixth or the seventh one. Ministerial engagement is very firmly now set in our calendars. We meet once a month, so, during recess, all the agriculture and environment Ministers met in Scotland. We are working very closely together. I mentioned that officials from all four UK countries are currently meeting as we speak, so there's been a huge amount of input into the future of agriculture. During recess, I attended the National Farmers Union conference in Birmingham, where I held a debate with George Eustice, the UK agriculture Minister, and I have to say that the Welsh delegates made it very clear that we are far in advance of any other country with our engagement.
Welsh: Ddim o gwbl, a chredaf y byddai'r sector amaethyddol yn dweud wrth yr Aelod pa mor fodlon ydynt ynglŷn â'n hymgysylltiad â'r rhanddeiliaid. Fe fyddwch yn ymwybodol fy mod wedi dechrau cynnal digwyddiadau i randdeiliaid yn syth ar ôl y bleidlais i adael yr Undeb Ewropeaidd. Ar ddiwedd y mis, credaf y byddwn yn cynnal y chweched neu'r seithfed. Mae ymgysylltiad y gweinidogion wedi'i sefydlu yn ein calendrau bellach. Rydym yn cyfarfod unwaith y mis, felly, yn ystod y toriad, cyfarfu'r holl Weinidogion amaethyddiaeth ac amgylchedd yn yr Alban. Rydym yn gweithio'n agos iawn gyda'n gilydd. Soniais fod swyddogion o bedair gwlad y DU yn cyfarfod ar hyn o bryd, felly cafwyd llawer iawn o fewnbwn ar ddyfodol amaethyddiaeth. Yn ystod y toriad, mynychais gynhadledd Undeb Cenedlaethol yr Amaethwyr yn Birmingham, lle y cynhaliais ddadl gyda George Eustice, Gweinidog amaeth y DU, ac mae'n rhaid i mi ddweud bod y cynrychiolwyr Cymreig wedi dweud yn glir iawn ein bod ymhell ar y blaen i unrhyw wlad arall o ran ymgysylltu.
English: Well, I'm very pleased to hear that, and I can say from my own experience that, talking to people who are involved in groups that represent agriculture and farming, they're pleased with the level of engagement that you have given them. But I don't know whether you've yet had a chance to read the policy statement on Brexit that has been published by NFU Cymru, but one of the positive things that they say in there is that leaving the European Union gives us the opportunity to review the regulations that currently affect farming and agriculture, and they say that poor regulation is the reason for a lack of farm business confidence - and this is related to the costs of compliance, and time given over to compliance and to demonstrating compliance. These add significantly to farmers' workloads. So, without wanting to throw the baby out with the bathwater and get rid of all regulation, it is a great opportunity for us to review the effectiveness of regulation and whether it imposes disproportionate costs for the public benefits that are supposed to flow from it. Can the Cabinet Secretary tell the Assembly that the Welsh Government will look seriously at reviewing regulation and reducing its impact on farmers without compromising public safety and other objectives?
Welsh: Wel, rwy'n falch iawn o glywed hynny, a gallaf ddweud o fy mhrofiad fy hun, wrth siarad â phobl sy'n ymwneud â grwpiau sy'n cynrychioli amaethyddiaeth a ffermio, eu bod yn hapus gyda lefel yr ymgysylltu a roesoch iddynt. Ond nid wyf yn gwybod a ydych wedi cael cyfle eto i ddarllen y datganiad polisi ar Brexit a gyhoeddwyd gan Undeb Cenedlaethol Amaethwyr Cymru, ond un o'r pethau cadarnhaol a ddywedant yw bod gadael yr Undeb Ewropeaidd yn rhoi cyfle i ni adolygu'r rheoliadau sy'n effeithio ar ffermio ac amaethyddiaeth ar hyn o bryd, a dywedant mai rheoleiddio gwael yw'r rheswm dros ddiffyg hyder busnesau fferm - ac mae hyn yn gysylltiedig â chostau cydymffurfiaeth, a'r amser a roddir i gydymffurfiaeth a dangos cydymffurfiaeth. Mae'r rhain yn ychwanegu'n sylweddol at lwyth gwaith ffermwyr. Felly, heb daflu'r llo a chadw'r brych a chael gwared ar yr holl reoliadau, mae'n gyfle gwych i ni adolygu effeithiolrwydd rheoleiddio a pha un a yw'n gosod costau anghymesur o ran y budd cyhoeddus sydd i fod i ddeillio ohono. A all Ysgrifennydd y Cabinet ddweud wrth y Cynulliad y bydd Llywodraeth Cymru yn edrych o ddifrif ar adolygu rheoleiddio a lleihau ei effaith ar ffermwyr heb gyfaddawdu ar ddiogelwch y cyhoedd ac amcanion eraill?
English: Well, we're going to have to review it, because, clearly, when all of the powers from the EU come back to Wales, we will then have the opportunity to have our Welsh agricultural policy. Clearly, regulation - if you ask many farmers who did vote 'leave' why they voted 'leave', regulation is cited as one of the reasons. I don't think it helped that the UK Tory - or some of the UK Tory Ministers were saying that we would be decreasing particularly our environmental regulations. That is not going to happen, and I've made that very clear - if anything, we will strengthen them. But I think it is a very good opportunity to have a look at regulation, talking in partnership with the sector, to make sure that the regulation is correct. Again, that's one of the things that we are talking about in our stakeholder events.
Welsh: Wel, bydd yn rhaid inni ei adolygu, oherwydd, yn amlwg, pan fydd yr holl bwerau o'r UE yn dychwelyd i Gymru, bydd gennym gyfle wedyn i sicrhau ein polisi amaethyddol ein hunain yng Nghymru. Yn amlwg, mae rheoliadau - os gofynnwch i nifer o ffermwyr a bleidleisiodd dros 'adael' pam eu bod wedi pleidleisio dros 'adael', mae rheoleiddio'n cael ei grybwyll fel un o'r rhesymau. Ni chredaf ei fod wedi helpu fod Gweinidogion Torïaidd y DU - neu rai o Weinidogion Torïaidd y DU - wedi dweud y byddem yn lleihau ein rheoliadau, yn enwedig ein rheoliadau amgylcheddol. Nid yw hynny'n mynd i ddigwydd, ac rwyf wedi gwneud hynny'n gwbl glir - os rhywbeth, byddwn yn eu cryfhau. Ond credaf ei fod yn gyfle da iawn i edrych ar reoleiddio, gan siarad mewn partneriaeth â'r sector, er mwyn sicrhau bod y rheoleiddio hwnnw'n gywir. Unwaith eto, mae hynny'n rhywbeth yr ydym yn ei drafod yn ein digwyddiadau i randdeiliaid.
English: I thank the Cabinet Secretary for that answer. Brexit does give us the freedom to introduce new regulations and controls as well in areas where we might have wished to do so but had been thwarted in the past by the lack of enthusiasm on part of our other partners in the European Union. One of these areas is the live export of animals, for example, which we've been prevented from banning and also introducing regulations in relation to animal welfare, for example, the maximum eight-hour journey time for animals travelling, for fattening and slaughter. So, can the Cabinet Secretary give me an assurance that measures of this kind may be on the agenda as well?
Welsh: Diolch i Ysgrifennydd y Cabinet am ei hateb. Mae Brexit hefyd yn rhoi'r rhyddid i ni gyflwyno rheoliadau a rheolaethau newydd mewn meysydd lle y gallem fod wedi dymuno gwneud hynny, ond lle y cawsom ein rhwystro yn y gorffennol gan ddiffyg brwdfrydedd ar ran ein partneriaid eraill yn yr Undeb Ewropeaidd. Un o'r meysydd hyn yw allforio anifeiliaid byw, er enghraifft, y cawsom ein hatal rhag ei wahardd a hefyd cyflwyno rheoliadau mewn perthynas â lles anifeiliaid, er enghraifft, yr uchafswm o wyth awr o amser teithio ar gyfer anifeiliaid sy'n cael eu cludo i gael eu pesgi a'u lladd. Felly, a all Ysgrifennydd y Cabinet roi sicrwydd i mi y gall mesurau fel hyn fod ar yr agenda hefyd?
English: I think everything is on the agenda, to be perfectly honest with you. We are wading through a huge amount of regulations and legislation just in agriculture and fisheries. In my own portfolio, there are 5,000 pieces of legislation and regulations. So, I think, you know, we are - . I have said that I really want to work very closely with the sector to make sure we have the absolute best policy. But one thing we have made very clear to UK Government, time after time, is that when those powers come from the EU, the powers are ours - they're not theirs to be repatriated. They are ours from the beginning and we will ensure that we have a fit-for-purpose policy.
Welsh: Credaf fod popeth ar yr agenda, i fod yn berffaith onest â chi. Rydym yn boddi o dan lawer iawn o reoliadau a deddfwriaeth mewn perthynas ag amaethyddiaeth a physgodfeydd yn unig. Yn fy mhortffolio i, mae 5,000 o ddarnau o ddeddfwriaeth a rheoliadau. Felly, wyddoch chi, credaf ein bod - . Rwyf wedi dweud fy mod yn awyddus iawn i weithio'n agos iawn gyda'r sector i sicrhau bod y polisi gorau posibl gennym. Ond rydym wedi'i dweud yn glir iawn wrth Lywodraeth y DU, dro ar ôl tro, pan ddaw'r pwerau hynny o'r UE, mai ein pwerau ni fyddant - nid eu rhai hwy i'w cymryd yn ôl. Ein pwerau ni fyddant o'r cychwyn cyntaf a byddwn yn sicrhau bod ein polisi'n addas at y diben.
English: Thank you. The Welsh Government continues to provide significant funding for the Wales Coast Path and to local authorities for public access throughout Wales. I recently announced my intention to develop and publish proposals on amending legislation in order to develop a better and fairer approach to public access for outdoor recreation.
Welsh: Diolch. Mae Llywodraeth Cymru yn parhau i ddarparu cyllid sylweddol ar gyfer Llwybr Arfordir Cymru ac i awdurdodau lleol ar gyfer mynediad cyhoeddus ledled Cymru. Yn ddiweddar, cyhoeddais fy mwriad i ddatblygu a chyhoeddi cynigion i ddiwygio deddfwriaeth er mwyn datblygu ymagwedd well a thecach at fynediad cyhoeddus ar gyfer hamdden awyr agored.